title: مسمن
text: تاينتاشرو المحلبات لي تايبيعو لمسمن ولحرشة ف المغريب كامل، و خاصة ف لأحياء الشعبية، كيف ما تانلقاو فالسويقات ديال الأحياء الشعبية عيالات تايبيعو لمسمن فالزنقة، و هادشي بسبب طلب لمرتافع عليه من طرف لمغاربة، خاصة فرمضان، حيت لمسمن وجبة أساسية فلفطور ديال رمضان، حيت هو وجبة لي التوجاد ديالها ساهل و سريع، و ريحتها زوينة و مذاقها لذيذ عند أغلب لمغاربة، عاد زيد أنها وجبة لي ماكاتكلفش بزاف ماديا، حيت التمن ديالها رخيص، متايفوتش 2 دراهم تا ل خمسين ريال للمسمنة، بلاضافة على أنه تايشبع. عام 2021 كانت واحد زيادة فالتمن ديال لمسمن، رجع تايدير فشي بلايص خمسين ريال بلاصة ربعين ريال، الأمر لي قلق لمغاربة شوية